Maria Lassnig

Maria Lassnig (1919ko irailaren 8a, Kappel am Krappfeld, Karintia - 2014ko maiatzaren 6a, Viena, Austria) austriar artista bat izan zen, bere autorretratuengatik eta "gorputz kontzientzia"-ren teoriagatik ezaguna. 1988an Austriako Estatuko Sari Nagusia irabazi zuen lehen emakumezko artista izan zen, eta 2005ean Austriako Zientziarako eta Arterako Kondekorazioa eman zioten. Lassnigek Vienan bizi eta irakatsi zuen 1980tik hil zen arte.

Gorputz-kontzientziak 70eko hamarkadatik aurrera eta New Yorken egindako egonaldian zehar egindako lanetan eragiten du. Denboraldi horretan, bere gorputza eta gorputzaren sentsazioak esploratu zituen, sormenezko adierazpen gorenera eramanez, “body-awareness” (gorputz-kontzientzia) deitu zuen metodoaren bidez. 

Sortzaile honen bilakaeraren hastapenetan, autorretratuarekin hasi eta objektuarekin, animaliarekin eta makinarekin duen harremanera zabaltzen da. 60ko hamarkadatik aurrera, Lassnigek figurazioaren aldeko hautua egin zuen behin betiko, nahiz eta hori bere belaunaldiko joera nagusiaren aurka joan. Figuratiboan berriro sartzearekin batera, margolaria objektu ez-ulergarriak tratatzen hasi zen: gorputz fantasmagorikoak, gizaki eta animalia erdiak edo elementu teknologikoek blokeatutako eta alienatutako izakiak, begien aurrean artistaren alter ego gisa ere interpreta daitezkeen pantailekin. Horrela, esparru zabalagoa aurkitu zuen bere sentimenduak, afektuak eta egoera existentzialak adierazteko, non behatzea eta behatua izatea sarritan modu traumatikoan islatzen den.

 Irudi galeria 

 Erreferentziak 

 Kanpo estekak 

 'Maria Lassnig' Hauser & Wirthen.
 Art in America review.
 John Yau's review-k Lassnig-i buruz egindako erreportajea The Brooklyn Rail-en.
 (Video Interview with Maria Lassnig by CastYourArt - in German)  artxibatua .
 Antoni Tapies Fundazioan Lassnigi buruzko erakusketari buruzko berria.

Kategoria:Vienan hildakoak
Kategoria:Austriako margolariak
Kategoria:Austriako marrazkilariak
Kategoria:Karintiako jendea